Iain Banks

Iain Menzies Banks (16. veebruar 1954 Dunfermline, Fife, Šotimaa – 9. juuni 2013) oli šoti kirjanik. Banks avaldas oma teosed kahe pseudonüümi all: ulmekirjandust Iain M. Banksina ning muud Iain Banksina. Ulmes on tuntud eelkõige tema kujutatud utoopiline anarhistlik kosmosetsivilisatsioon Kultuur. Iain Banksi esimene tunnustatud romaan oli "Herilase vabrik" ("The Wasp Factory", 1984), mille järel Banks hakkas elukutseliseks kirjanikuks. Tema esimene ulmeromaan "Mõtle Phlebasest" ("Consider Phlebas") ilmus 1987. aastal; sellele järgnes terve sari romaane, milles ta kirjeldab Kultuuri. Tema teoste põhjal on loodud teatrilavastusi, kuuldemänge ja filme. 2008. aastal nimetas ajaleht The Times Banksi oma nimekirjas 50 suurimast Briti kirjanikust pärast 1945. aastat. 2013. aastal teatas Banks, et tal on ravimatu vähk ning et ta ei ela üle aasta. Ta suri 9. juunil 2013, olles lõpetanud romaani "Karjäär" ("The Quarry"). Poliitilistelt vaadetelt oli Iain Banks vasakpoolne ning toetas Šotimaa iseseisvust. Banksi surma ajaks 2013. aastal oli eesti keeles ilmunud viis Banksi teost: "Herilase vabrik" (tõlkinud Siiri Sau) ja "Äri" (tõlkinud Maria Drevs) ning tema kolm esimest ulmeromaani "Mõtle Phlebasest", "Mängur" ja "Relvade kasutus" (kõik kolm on tõlkinud Rein Turu). "Herilase vabrik" ("Wasp Factory") Tallinn: Olion, 1999 "Äri" ("The Business") Tallinn: Byronet, 2002 "Mõtle Phlebasest" ("Consider Phlebas") Tallinn: Varrak, 1998 "Mängur" ("The Player of Games") Tallinn: Varrak, 2000 "Relvade kasutus" ("Use of Weapons") Tallinn: Varrak, 2001 1984 "The Wasp Factory" ISBN 0-333-36380-9 1985 "Walking on Glass" ISBN 0-349-10178-7 1986 "The Bridge" ISBN 0-06-105358-9 1987 "Espedair Street" ISBN 0-333-44916-9 – kuuldemäng BBC raadios 1998 (režissöör Dave Batchelor). 1989 "Canal Dreams" ISBN 0-333-51768-7 1992 "The Crow Road" ISBN 0-349-10323-2 – teleseriaal BBC TV-s 1996 (režissöör Gavin Millar). 1993 "Complicity ISBN 0-349-10571-5 – film 2000 (režissöör Gavin Millar), USAs DVD ja videona pealkirjaga "Retribution". 1995 "Whit" ISBN 0-349-10768-8 1997 "A Song of Stone" ISBN 0-349-11011-5 1999 "The Business" ISBN 0-316-64844-2 2002 "Dead Air" ISBN 0-316-86055-7 2007 "The Steep Approach to Garbadale" ISBN 0-316-73105-6 2009 "Transition" ISBN 0-316-73107-2 – ilmus USA-s Iain M. Banksi nime all 2012 "Stonemouth" ISBN 1408702509 2013 "The Quarry" (ilmus 2013 Suurbritannias ja USA-s) 1987 "Consider Phlebas" ISBN 0-333-45430-8 1988 "The Player of Games" ISBN 0-333-47110-5 1990 "Use of Weapons" ISBN 0-356-19160-5 1996 "Excession" ISBN 1-85723-394-8 1998 "Inversions" ISBN 1-85723-763-3 2000 "Look to Windward" ISBN 1-85723-981-4 2008 "Matter" ISBN 978-1-84149-417-3 2010 "Surface Detail" ISBN 978-0-316-12340-2 2012 "The Hydrogen Sonata" ISBN 978-0356501505 1993 "Against a Dark Background" ISBN 1-85723-179-1 1994 "Feersum Endjinn" ISBN 1-85723-235-6 2004 "The Algebraist" ISBN 1-84149-155-1 "The State of the Art" (1991) ISBN 0-929480-06-6 Kogumikus on kolm lühijuttu Kultuuri maailmast. Selles on ka lugusid, mis sarnanevad pigem Iain Banksi nime all avaldatuga. "The Spheres" (Birmingham Science Fiction Group, 2010) Selles avaldatud jutt "The Spheres" pärineb romaani "Transition" algsest käsikirjast ning "The Secret Courtyard" romaanist "Matter". Piiratud trükk 500 eksemplaris Novacon 40 puhuks. "Raw Spirit" (2003) ISBN 1-84413-195-5 – reisipäevik Šotimaalt ja selle viskikodadest Banks kirjutas vahel sissejuhatusi teiste autorite teostele, näiteks: M. John Harrison "Viriconium" (1988) Unwin, ISBN 0-04-440245-7. Bryan Talbot "The Adventures of Luther Arkwright" Book 3, "Götterdämmerung" (1989) Proutt Publishing, ISBN 0-907865-03-8. "The Orbit Science Fiction Yearbook Three" (1990), toimetaja David S. Garnett, ISBN 0-07-088833-7. "The Human Front (2001) by Ken MacLeod, PS Publishing, ISBN 1-902880-30-7 (kõva köide) ja ISBN 1-902880-31-5 (pehme köide). Veidi aega pärast Banksi surma, 23. juunil 2013 sai tema järgi nime asteroid 5099 Iainbanks. 23. jaanuaril 2015 pani SpaceX-i tegevjuht ja peadisainer Elon Musk ühele ettevõtte droonlaevale nimeks Just Read The Instructions ja teisele Of Course I Still Love You; nimed pärinevad Banksi romaanist "Mängur" ("The Player of Games"). Escobales, Roxanne (4. juuli 2013). "Asteroid named after Scottish author Iain Banks". The Guardian (Briti inglise). ISSN 0261-3077. Vaadatud 14. juulil 2023. STUBBY THE ROCKET (23. jaanuar 2015). "Elon Musk Names SpaceX Drone Ships in Honor of Iain M. Banks". Tor.com (inglise). Originaali arhiivikoopia seisuga 9. aprill 2015. Vaadatud 7. aprill 2015. Iain Banksi koduleht